Brasilianeren, Darlan Pinto Pontes, forlænger ikke med AaB Fodbold, når midtbanespillerens aftale udløber ved udgangen af juni måned. - Spillemæssigt har Darlan Pinto Pontes udviklet sig meget, ligesom han rent menneskeligt har gjort et fint indtryk. Men sportsligt vurderer vi ikke, at Darlan vil blive aktuel i førsteholdssammenhæng lige med det samme, forklarer AaB's sportsdirektør, Lynge Jakobsen. Den 20-årige Darlan Pinto Pontes kom til AaB Fodbold i sommeren 2006. Brasilianeren nåede aldrig at få en officiel førsteholdkamp i AaB-trøjen.

Opsummering:
Midtbanespilleren Darlan Pinto Pontes får ikke sin kontrakt forlænget i AaB Fodbold. Han forlader DM-bronzevinderne ved udgangen af juni måned